b'\n_START_ARTICLE_\nPok\xc3\xa9dex\n_START_PARAGRAPH_\nEn Pok\xc3\xa9dex (\xe3\x83\x9d\xe3\x82\xb1\xe3\x83\xa2\xe3\x83\xb3\xe5\x9b\xb3\xe9\x91\x91 Pokemon Zukan, lit. "Pok\xc3\xa9mon Encyclopedia"), eller blot Dex, er et elektronisk redskab i Pok\xc3\xa9mon-serien, der er progameret til at opsamle og give informationer om de forskellige typer Pok\xc3\xa9mon. Navnet Pok\xc3\xa9dex er et portmanteau af ordene Pok\xc3\xa9mon og Index\'._NEWLINE_I spillene registreres en Pok\xc3\xa9mons h\xc3\xb8jde, v\xc3\xa6gt, type og en kort beskrivelse i Pok\xc3\xa9dexens for hver ny type Pok\xc3\xa9mon man fanger. Hver region har sin egen Pok\xc3\xa9dex, der er forskellige i udseende og m\xc3\xa5den Pok\xc3\xa9moners type kategoriseres. Nogle Pok\xc3\xa9dex har desuden specielle funktioner der muligg\xc3\xb8r f.eks. forskellige sorteringsmuligheder, s\xc3\xa5 som alfabetisk r\xc3\xa6kkef\xc3\xb8lge, og mulighed for at sammenligne en given Pok\xc3\xa9mons h\xc3\xb8jde med spillerens figur. "National Dexen" tillader alle Pok\xc3\xa9moner fra andre regioner at blive registreret._NEWLINE_I animeserien kan Pok\xc3\xa9dexen snakke og fort\xc3\xa6lle, hvilke angreb den valgte Pok\xc3\xa9mon kan udf\xc3\xb8re.'